અત્યારના જનરેશનને ઉપરની ફિલ્મો યાદ હોય કે ન હોય, પરંતુ દેશભક્તિની ફિલ્મોનું નામ પડે તો તેમના મગજમાં 'બોર્ડર' ફિલ્મ આવી જાય છે. 1997માં રિલીઝ થયેલી 'બોર્ડર'નું દિગ્દર્શન જેપી દત્તાએ કર્યું હતું. ફિલ્મ ભારત અને પાકિસ્તાન વચ્ચેના યુદ્ધ પર આધારિત હતી. ફિલ્મમાં સરહદના જવાનોની અંગત જીવનને પણ દર્શાવવામાં આવ્યું છે. જેમ કે, કોઈ જવાન હાલમાં જ પોતાના પરિવારને છોડીને સરહદ પર આવે છે, કોઈ જવાનની મા આખી જિંદગી પોતાના પુત્રની રાહ જુએ છે, પરંતુ તેનો દિકરો ક્યારેય પાછો ફરતો નથી. જવાન પોતાના નવજાત શિશુનું મોઢું પણ જોઈ શકતા નથી. આ બધી વાતને ખૂબ જ સરસ રીતે આ ફિલ્મમાં વણી લેવામાં આવી છે. ફિલ્મના ગીત તો આજે પણ લોકોના મોં પર સાંભળવા મળે છે અને તેમાં પણ 'સંદેશે આતે હૈ' ગીત સાંભળીને તો કોઈપણ દેશપ્રેમીની આંખોમાં પાણી આવી જાય, તેમાં કોઈ બેમત નથી.